На основу Закона о јавној својини, и Одлуке Управног одбора Опште болнице Јагодина, **Општа болница Јагодина**, Карађорђева бр.4, дана 15.04.2025. године објављује

**О Г Л А С**

*О ПРОДАЈИ РАСХОДОВАНИХ ОСНОВНИХ СРЕДСТАВА*

*ПУТЕМ УСМЕНОГ ЈАВНОГ НАДМЕТАЊА*

Одлуком Управног одбора Опште болнице Јагодина бр: 986/6. од 23.02.2024. године, одређено је отуђење расходнованих основних средстава, процењених као секундарне сировине (старо гвожђе) Опште болнице Јагодина.

Почетна цена добара, приказана је у следећој спецификацији:

|  |  |  |
| --- | --- | --- |
| Ред. број | Назив основног средства | Почетна цена у динарима |
| 1. | Моторно возило марке “Vaz Lada 21114 111/1.6I 16V” 2005. год. | 15.000,00 РСД |
| 2. | Моторно возило марке “Vaz Lada 21114 111/1.6I 16V” 2005. год. | 15.000,00 РСД |
| 3. | Моторно возило марке „Mercedes E270 CDI” 2000. год. | 33.150,00 РСД |
| 4. | Моторно возило марке “Fiat Ducato” 1997. год. | 30.225,00 РСД |
| 5. | Моторно возило марке “Renault Master kombi 2.5 DCI” 2002. год. | 26.625,00 РСД |

Процену вредности основних средстава је извршила, у ту сврху, посебно образована Комисија Опште болнице Јагодина, акт број: 3325 од 14.04.2025. године.

Расходована основна средства продају се у виђеном стању и то путем усменог јавног надметања.

Продаја путем усменог јавног надметања (лицитације) ће се одржати дана **25.04.2025. године**, у Општој болници Јагодина – паркинг испред зграде ОБ Јагодина, са почетком у **12.00 часова**.

Право учешћа у усменом јавном надметању имају сва правна и физичка лица, осим запослених чланова Комисије за спровођење поступка продаје основних средстава, која се могу пријавити за учешће путем e-mail: objagodina@gmail.com, поштом или непосредно преко писарнице Општа болнице Јагодина, са назнаком „за продају расходованих основних средстава путем усменог јавног надметања“, тако што ће попунити и доставити образац који је саставни део овог огласа. Рок за пријаву је **24.04.2025. године**.

Заинтересована лица за учешће у усменом јавном надметању, могу разгледати расходована основна средства, на дан надметања, у периоду од 10.00 до 12.00 часова.

Сви учесници усменог јавног надметања дужни су да, на име обезбеђења услова за учешће у надметању, положе депозит у висини 10% од почетне нето цене наведене за основно средство из табеле за које је исти учесник заинтересован, и то уплатом новчаних средстава благајни Опште болнице Јагодина.